อัปเดตคำถามยอดฮิต เราไม่ทิ้งกัน ลงทะเบียนไม่สำเร็จทำอย่างไร กรุงไทยมีคำตอบ
รวมมาให้แล้ว คำถาม-คำตอบ ยอดฮิต กรณีลงทะเบียน เราไม่ทิ้งกัน รับเงิน 5000 บาท ไม่สำเร็จ พร้อมเผยวิธีแก้ หากระบุหมายเลขบัญชีผิดจากกรณี รัฐบาลเคาะมาตรการเยียวยาลูกจ้างชั่วคราว อาชีพอิสระ นอกระบบประกันสังคม ที่ได้รับผลกระทบจากเชื้อไวรัสโควิด-19 (COVID-19) จะได้รับเงินสนับสนุนรายละ 5000 บาทต่อเดือน โดยต้องลงทะเบียนออนไลน์ เพื่อตรวจคุณสมบัติผ่านเว็บไซต์ www.เราไม่ทิ้งกัน.comล่าสุด แฟนเพจ Krungthai Care ได้รวบรวมคำถาม-คำตอบ ยอดฮิตเกี่ยวกับมาตรการรับเงินเยียวยา 5000 บาท ดังนี้1. คำถาม : กรณีหน้าจอแสดงข้อความว่า ระบบได้รับข้อการลงทะเบียนของท่านเรียบร้อยแล้ว โปรดรอการแจ้งยืนยันผลทางไปรษณีย์หลังตรวจสอบข้อมูลเสร็จสิ้น ข้อความนี้ใช่ของจริงหรือไม่ เนื่องจากไม่เหมือนของคนอื่นคำตอบ : ในกรณีที่ผู้ลงทะเบียนระบุหมายเลขโทรศัพท์บ้านในขั้นตอนการลงทะเบียน จะได้รับข้อความที่แตกต่างจากกลุ่มที่ลงทะเบียนด้วยหมายเลขโทรศัพท์มือถือ ที่จะได้รับการแจ้งผลผ่านช่องทาง SMS และ E-mail (หากระบุไว้เมื่อลงทะเบียน)2. คำถาม : ถ้าประกอบอาชีพ ขายสลากกินแบ่งรัฐบาล ขับรถแท็กซี่ วินมอเตอร์ไซค์รับจ้าง หรือ มัคคุเทศก์ มีสิทธิ์รับเงินมาตรการเยียวยา 5000 บาทหรือไม่?คำตอบ : สำหรับกลุ่มดังกล่าว สามารถลงทะเบียนเข้าร่วมมาตรการฯ ได้ โดยกลุ่มดังกล่าวเป็นกลุ่มที่ทางรัฐมีฐานข้อมูลที่ชัดเจนอยู่แล้ว ทำให้สามารถตรวจสอบความเดือดร้อนได้3. คำถาม : อายุต่ำกว่า 18 ปี หรือเป็นนักเรียน/นักศึกษา มีสิทธิ์รับมาตราเยียวยา 5000 บาทหรือไม่?คำตอบ : สำหรับผู้ที่อายุต่ำกว่า 18 ปี หรือ ยังคงเป็นนักเรียน นักศึกษา อยู่นั้นจะถือว่ายังไม่อยู่ในวัยทำงาน ไม่ใช่กลุ่มแรงงาน ลูกจ้าง หรืออาชีพอิสระ หากมีหนี้ กยศ. ก็จะได้รับการพักหนี้ตามมาตรการช่วยเหลือด้านอื่นๆ อยู่แล้ว จึงไม่เข้าคุณสมบัติของมาตรการฯ4. คำถาม : เป็นกลุ่มคนที่ว่างงานอยู่ก่อนแล้ว มีสิทธิ์รับมาตรการเยียวยา 5000 บาทหรือไม่?คำตอบ : สำหรับผู้ที่ว่างงานอยู่ก่อนแล้ว ถือว่าไม่ใช่กลุ่มแรงงาน ลูกจ้าง หรืออาชีพอิสระที่เดือดร้อนจาก COVID-19 เช่น ถูกเลิกจ้าง ลดเงินเดือน หรือ สถานประกอบการถูกปิด จึงไม่เข้าคุณสมบัติของมาตรการฯ5. คำถาม : กรณีหน้าจอแสดงข้อความว่า ดำเนินการไม่สำเร็จ หมายเลขบัตรประชาชนหรือหมายเลขโทรศัพท์มือถือได้ถูกลงทะเบียนแล้ว ถือว่าลงทะเบียนสำเร็จแล้วหรือไม่?คำตอบ : กรณีกรอกข้อมูลประชาชนไม่ถูกต้อง จะได้รับ SMS แจ้งกลับเบอร์โทรศัพท์ที่ระบุไว้ ท่านสามารถกลับมาลงทะเบียนใหม่ได้กรณีที่ไม่มี SMS แจ้งกลับ และเมื่อลงทะเบียนใหม่พบข้อความดังกล่าว หมายความว่า ท่านลงทะเบียนสำเร็จกรุณารอผลการพิจารณาแจ้งกลับทาง SMS/E-mail ที่ลงทะเบียน6. คำถาม : ขอยกเลิกการลงทะเบียนไปแล้ว สามารถกลับมาลงทะเบียนใหม่ได้ไหม?คำตอบ : สำหรับท่านที่ขอยกเลิกการลงทะเบียนสำเร็จแล้ว ถือว่าท่านได้ยอมรับเงื่อนไขและข้อตกลง ตามคำขอยกเลิกการลงทะเบียนมาตรการฯ ดังนั้นท่านจะไม่สามารถกลับมาลงทะเบียนใหม่ได้7. คำถาม : สามารถใช้เบอร์โทรศัพท์มือถือของบุคคลอื่น มาลงทะเบียนได้หรือไม่?คําตอบ : สามารถใช้หมายเลขโทรศัพท์ของบุคคลใกล้ชิดมาลงทะเบียนได้ โดย 1 หมายเลขสามารถใช้ลงทะเบียนได้ 5 บุคคล8. คำถาม : กรณีได้รับ SMS แจ้งว่า การลงทะเบียนไม่สําเร็จ เนื่องจากข้อมูลตามบัตรประชาชนไม่ถูกต้อง ต้องทําอย่างไร?คําตอบ : สามารถลงทะเบียนใหม่ได้ โดยระบุข้อมูลใหม่ให้ถูกต้อง9. คำถาม : หากลงทะเบียนสําเร็จ แต่ทราบว่าบันทึกข้อมูลไม่ถูกต้อง จะขอแก้ไข หรือยกเลิก แล้วลงทะเบียนใหม่ได้หรือไม่?คําตอบ : ผู้ลงทะเบียนที่สามารถแก้ไขข้อมูลได้ มีเฉพาะกรณีได้รับ SMS แจ้งผลการลงทะเบียนไม่สําเร็จเท่านั้น ซึ่งประชาชนสามารถกลับไปลงทะเบียนใหม่และระบุข้อมูลให้ถูกต้องได้แต่หากข้อมูลการลงทะเบียนเรียบร้อยและเข้าสู่กระบวนการพิจารณาคุณสมบัติแล้วจะไม่สามารถกลับไปแก้ไขข้อมูลได้ และไม่สามารถลงทะเบียนซ้ำได้10. คำถาม : กรณีประกอบอาชีพ ขับรถสาธารณะ และมีใบขับขี่ประเภท 2 สามารถลงทะเบียนได้หรือไม่?คําตอบ : สามารถลงทะเบียนเข้าร่วมโครงการได้ แต่การพิจารณาเป็นไปตามเงื่อนไขของมาตรการฯ11. คำถาม : ต้องการทราบว่าลงทะเบียนเรียบร้อยแล้วหรือไม่?คําตอบ : สามารถตรวจสอบสถานะการลงทะเบียนมาตรการฯ ได้ดังนี้www.เราไม่ทิ้งกัน.comกรณีระบุเบอร์โทรศัพท์มือถือ ขึ้นข้อความ ระบบได้รับข้อมูลการลงทะเบียนของท่านเรียบร้อยแล้ว โปรดรอการแจ้งยืนยันผลการได้รับสิทธิ์ตามมาตรการฯ ทาง SMS และ E-mail ที่ลงทะเบียนไว้กรณีระบุเบอร์โทรศัพท์บ้าน ขึ้นข้อความ ระบบได้รับข้อมูลการลงทะเบียนของท่านเรียบร้อยแล้ว โปรดรอการแจ้งยืนยันผลทางไปรษณีย์ หลังตรวจสอบข้อมูลเสร็จสิ้น12. คำถาม : กรณีมีบัตรสวัสดิการแห่งรัฐ สามารถลงทะเบียนได้หรือไม่?คําตอบ : สามารถลงทะเบียนเข้าร่วมโครงการได้ แต่การพิจารณาเป็นไปตามเงื่อนไขของมาตรการฯ13. คำถาม : เป็นผู้ประกันตนมาตรา 39 หรือ 40 สามารถลงทะเบียนได้ไหม?คําตอบ : สามารถลงทะเบียนเข้าร่วมโครงการได้14. คำถาม : กรณีเลือกรหัสไปรษณีย์แล้ว แต่ไม่มีตําบลให้เลือกทําอย่างไร?คําตอบ : สามารถลงทะเบียนใหม่ได้อีกครั้ง วันที่ 1 เม.ย. 63 เวลา 06.00 น. เป็นต้นไป15. คำถาม : ระบุหมายเลขบัญชีผิด จะแก้ไขอย่างไร?คําตอบ : กรณีผู้ลงทะเบียนได้รับสิทธิ์ จะมี SMS แจ้งผล การโอนเงินไม่สําเร็จ โดยผู้ลงทะเบียนสามารถดําเนินการผูกพร้อมเพย์บัตรประชาชนได้ เพื่อรอรับการโอนเงินในรอบถัดไป.(อ่านต้นฉบับ - คลิกที่นี่)ขอบคุณเฟซบุ๊ก -Krungthai Care
รวมมาให้แล้ว คำถาม-คำตอบ ยอดฮิต กรณีลงทะเบียน เราไม่ทิ้งกัน รับเงิน 5000 บาท ไม่สำเร็จ พร้อมเผยวิธีแก้ หากระบุหมายเลขบัญชีผิด
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,วิธีรับเงิน5000,โควิด-19,ข่าวทั่วไป